Nishati inamaanisha uwezo wa kufanya kazi na kusababisha mabadiliko. Katika sayansi nishati hupimwa kwa kipimo cha SI joule. Katika sayansi ina mtazamo wa pekee. Ni aina ya kani/nguvu/uwezo ambapo kazi ikifanyika kama kusogeza kitu, basi tunasema nishati imetumika. Aina hizi hutegemea matumizi na mabadiliko yake; k.m. kuna: 1. Nishati ya jua 2. Nishati ya mwanga 3. Nishati ya joto 4. Nishati ya umeme 5. Nishati ya kikemikali 6. Nishati ya kimakanika 7. Nishati ya sumaku n.k. Aina za nishati hutokana na asili au chanzo chake. Zifuatazo ni baadhi yake: Makanika Joto la Jua Miozo ya Jua Kinyesi cha Wanyama Mimea Upepo Maji Joto la ardhini Nishati huwekwa katika makundi kulingana na matumizi ya mwanadamu na ukubwa wa uhitaji wake katika sura ya kijamii, halafu pia na aina ya matumizi. Fizikia hueleza nishati na tabia zake kimaumbile na msababisho kimatukio. Nayo hutaja kama nadharia; kufafanua mienendo. Ni nguvu iwezeshayo kazi kufanyika. Kazi, kifizikia, ni kitendo kinachohusisha mabadilishano ya namna moja ya nishati hadi nyingine, ama pia kubadili hali ya kimaumbile na nafasi. Kwa mfano, kusogeza kiti ni kazi inayojidhihirisha kwa kuhamisha kiti toka sehemu moja hadi nyingine.